
Butlletí contrainformatiu de la Vila de Sants 


El moviment okupa al punt de mira 


Sants/Barcelona/T errassa.- 
Tant bon punt es va conèixer 
la detenció de Laura Riera 
com a pressumpta col·labora¬ 
dora del desarticulat comando 
Barcelona d’ETA la matinada 
del 24 d’agost, diverses perso¬ 
nes des del barri de Sants ja 
es van posar en moviment. 
Creien en la innocència de la 
Laura: la detenció d’aquesta 
jove terrassenca, participant 
activa de moviments socials 
de la ciutat, podia respondre a 
un cop repressiu contra a- 
quests moviments que qües¬ 
tionen el sistema. Per esclafar 
tota dissidència, el Govern, a 
través dels mitjans de comuni¬ 
cació, porta criminalitzant des 
de fa temps diversos movi¬ 
ments socials, utilitzant com a 
excusa una suposada vincula¬ 
ció amb ETA. Així doncs, amb 
la creença ferma que la deten¬ 
ció de la Laura és fruit d’un 
muntatge policial, unes 100 
persones van sortir des de la 
plaça de Sants per concen¬ 
trar-se davant la caserna de la 
Guàrdia Civil a l’Avinguda Ma¬ 
drid. Allà es trobaven la Laura, 


Aurèlia Comes i Peru Àlvarez, 
acusats també de pressumpta 
col·laboració amb ETA. No es 
deixaren de succeir mostres 
de suport, des d’on s’exigia el 


respecte a la pressumpció 
d’innocència dels detinguts. El 
dia següent, una manifestació 
on van participar unes 400 
persones, va recórrer el centre 
de Terrassa, des de l’Ajunta¬ 
ment als Jutjats de Guàrdia. 
Però malgrat les mostres de 
solidaritat a Barcelona, Terras¬ 
sa i Madrid, el dia 28, el jutge 
de l’Audiència Nacional, Bal- 
tassar Garzón, va ordenar l’in¬ 
grés a presó de la Laura i el 
Peru. El dolor, la ràbia i també 


les ganes de seguir lluitant per 
la seva llibertat es van fer sen¬ 
tir la mateixa tarda a la plaça 
de l’Ajuntament de Terrassa, 
on es van concentrar unes 


300 persones. I les mobilitza¬ 
cions continuaren. Des del 
barri de Sants, conjuntament 
amb altres barris de Barcelo¬ 
na, es va sortir el matí del di¬ 
jous 30 a repartir octavetes al 
metro. En elles es responia a 
les declaracions fetes per Jo¬ 
an Clos al voltant d’una supo¬ 
sada vinculació del moviment 
okupa amb ETA: unes decla¬ 
racions que perden tot el sent 
davant d’un moviment qüe es 
reivindica públic, on les ac- 

tivitats dutes a terme als cen¬ 
tres socials són obertes, se¬ 
guint un funcionament assem- 
bleari, anti-militarista i anti- 
autoritari. I que afirma no tenir 
cap vinculació amb ETA ni 
amb cap altre grup armat. Per 
explicar tot això, així com de¬ 
manar la llibertat de la Laura i 
la fi de la llei antiterrorista, es 
va realitzar una concentració a 
la plaça Sant Jaume l’l de 
setembre. 

Paròdia contra les tortures als jutjats de Terrassa el passat 16 de setembre. 


Els immigrants van dormir 
davant el SAIER en espera 
d'una solució 


Sants.- La matinada del 6 d'a¬ 
gost els immigrants que dor¬ 
mien a la plaça Catalunya van 
ser desallotajats pels antidis- 
turbis de la guàrdia urbana. 
Molts d'ells provenien dels 
tancaments a les esglésies 
del passat mes de gener i, 
malgrat els acords als quals 
s'havia arribat amb les admi¬ 
nistracions, la seva situació no 
semblava estar en vies de so¬ 
lucionar-se. A partir d'aquell 
moment va començar un pe¬ 
riple per diferents llocs (una nit 
a locals sindicals, dues nits 
nits davant l'oficina d'ajut a 
l'immigrant refugiat a la plaça 
Espanya), sempre amb la pro¬ 
mesa d'una reunió amb les al¬ 
caldesses accidentals que es 


van anar rellevant durant a- 
quelles setmanes i l'amenaça 
d'un imminent desallotjament, 
per preservar les normatives 
municipals que no permeten 
acampar a la ciutat. El resultat 
de les reunions mai era posi¬ 
tiu, ja que la cita era ajornada 
o bé la voluntat de trobar una 
sortida comuna era inexistent. 
En canvi, el desallotjament va 
arribar la matinada del 13 
d'agost, amb l'excusa d'identi¬ 
ficar els immigrants.Aquesta 
vegada es va acampar a la 
plaça André Malraux, i com 
sempre, es van instal·lar tau¬ 
les informatives per donar a 
conèixer la situació i recollir 
diners per l'aotogestió del 
col·lectiu. »p à gi na 2 


Aplaçat el desallotjament 
de la Mala Herba 



Cartell que anuncia el desallotjament. 


Badal.- Queden pocs edificis 
del segle XIX que il·lustrin la 
memòria històrica i social del 
barri. La Mala Herba és un 
d'ells. És una masia construï¬ 
da el 1830, la qual, després 
de restar molts anys abando¬ 
nada, va ser okupada el juliol 
de 1999. Un cop va ser 
okupada el propietari Pedro 
Enrich obria un procés judicial 


interposant una denúncia civil. 
La sentència del judici va ser 
favorable al propietari amb la 
resolució d'un desnonament 
en precari, davant la qual la 
Mala Herba va recórrer. El 
recurs ara està a mans de 
l'Audiència Provincial i encara 
no s'ha dictaminat sentència, 
és a dir que el procés encara 
està obert. 

Opinió 


Pau a base de tortures? 


Recentment hem pogut observar com la 
Guardia Civil desarticulava un nou "Co¬ 
mando Barcelona", i com darrera d'a¬ 
quest detenia un reguitzell de pres- 
sumptes col·laboradores catalanes, al¬ 
guna d'elles, especialment la nostra 
companya i amiga Laura de Terrassa, 
amb acusacions molt greus. Ràpi¬ 
dament el gruix de la premsa (escrita, 
radiada i televisada) i polítics de pràcti¬ 
cament tot l'espectre parlamentari felici¬ 
taven la "impecable" operació policial i 
destacaven la "demostrada" Vinculació 
del moviment okupa amb ETA. No 
creiem que calgui recordar el constitu¬ 
cional dret a la pressumpció d'innocèn¬ 
cia, tant polítics com periodistes saben 
de la seva existència, simplement l'ig¬ 
noren expressament, són conscients de 
la màxima "calúmnia que alguna cosa 
queda", i aprofiten que ja s'ha obert la 
veda contra l'odiat moviment okupa. Un 
moviment legítim, amb ampli recolza¬ 
ment social i suport actiu de moltíssima 
gent (sobretot jove), un moviment que 
porten anys perseguint, criminalitzant i 
desprestigiant, amb el somni de veure 
els seus integrants entre reixes, però no 
han pogut, ni la penalització de l'oku- 
pació, ni la persecució de manifesta¬ 
cions i actes públics ni els diferents 
muntatges policials han pogut aïllar i li¬ 
quidar un moviment que a pesar dels 
desallotjaments cada cop més cons¬ 
tants i violents, manté més espais alli¬ 
berats i més capacitat de mobilització 
que mai. Per això res millor que l'excusa 
del terrorisme per emportar-se per da¬ 
vant a qui molesta (és una estratègia 
clàssica, provada amb èxit a Italia o 
l'Amèrica Llatina els anys 70), encara 
que sigui agafat pels pèls, sense gaire¬ 
bé cap prova, en contra el que ha anat 


demostrant amb anys de pràctica i tant 
sols amb la seguretat de saber que no¬ 
més la pròpia versió tindrà sortida, de 
fet, encara que les acusacions fossin 
certes, seguiria resultant gratuïta tota la 
criminalització posterior. S'ha obert la 
veda contra el moviment okupa, i davant 
la incapacitat (o nul·la voluntat) de resol¬ 
dre els problemes socials que denuncia, 
quina altra sortida que ofegar-lo amb la 
presó i l'estigmatització? 

Els i les sotasignants, a pesar del que 
alguns voldrien, no ens alegrem amb els 
atemptats, però mai compartirem la 
pràctica del "tot s'hi val contra el terroris¬ 
me", perquè sabem, la història n'és ple¬ 
na d'exemples, que el remei sol ser 
pitjor que la malaltia. Ara mateix tenim 
constància que la Laura ha estat apallis¬ 
sada fins que tota la seva esquena era 
un blau, que l'han tingut dies sense 
dormir, menjar ni beure, que l'han ame¬ 
naçada de violació i desequilibrada psi¬ 
cològicament, que li han aplicat "la 
bossa", en definitiva que l'han torturada, 
i en tenim la certesa perque els seus 
pares i el seu advocat l'han vista i pràc¬ 
ticament no l'han reconeguda per l'estat 
físic i anímic en que es trobava. Sota 
tortura ha firmat una declaració autoin- 
culpatòria (possiblement falsa) i ara es 
troba a la presó a causa d'aquesta. 
Aquestes evidències costen de creure, 
principalment perquè ens hi neguem, és 
molt més fàcil viure sense saber que la 
policia ("que ens ha de protegir") no fa 
aquestes coses, però com mirar cap a 
una altra banda quan coneixes la per¬ 
sona que ha patit aquestes tortures? 
quan més d'un cop has fet un cafè amb 
ella? quan saps que havia patit una 
depressió i que ara per fi s’estava recu¬ 
perant i la vida li somreia de nou? quan 


un parell d'hores abans de la seva 
detenció havia estat fent unes cerveses 
a les festes del barri? Suposo que és 
molt més fàcil mirar cap a una altra ban¬ 
da i fer veure que no has vist res, res¬ 
pirar alleujada per la "caiguda d'un grup 
terrorista" i esperar 40 anys per "des¬ 
cobrir" que, en plena democràcia, es tor¬ 
turava amb total impunitat, sorpendre's, 
indignar-se i demanar perdó en pretèrit, 
que és un perdó molt fàcil i totalment 
inacceptable quan no s'ha fet res per 
evitar-ho. Què estaran pensant els al¬ 
gerians torturats per l'exèrcit francès, 
davant el recent "descobriment" que van 
ser torturats? Què pensarà la Laura 
quan d'aquí 40 anys (probablement 
molts dels quals se'ls haurà passat a la 
presó) es "descobreixi" que ha estat tor¬ 
turada i se li demani perdó? 

Som molts i moltes (massa poques al 
meu entendre, però) que no ens espera¬ 
rem aquest temps, que denunciarem la 
situació de la Laura des d’ara, que no pa¬ 
rarem fins a aclarir la seva situació, per¬ 
què en tota aquesta història hi ha mas¬ 
ses peces que no quadren, i hi ha mas¬ 
sa en joc com per passar-les per alt. I la 
gent que coneixem i ens estimem la 
Laura, el mínim que esperem dels nos¬ 
tres conciutadans, de la nostra societat, 
és que no es quedi amb aquests dubtes. 
De la mateixa manera que es va sortir al 
carrer per demanar explicacions pel crim 
d'Hipercor, s'ha de sortir al carrer per de¬ 
manar explicacions per la Laura, perquè 
la pau que volem és la pau amb veritat i 
justícia, la pau on ens poguem mirar 
tranquilament al mirall. Renunciar a això 
és la pau dels covards, la pau del silen¬ 
ci, la pau dels cementiris. 

G.S., M.R., E.P., L.B., i altres 
membres del col·lectiu okupa de Sants 


Les administracions es passen la pilota 



El pregó de festes va ser aprofitat per portestar 


(ve de portada) L'únic ajut insti¬ 
tucional va arribar de part de 
la Creu Roja, que va oferir un 
local, però, un cop més va 
arribar tard ja que la policia 
nacional va acordonar la plaça 
i va procedir a la cacera dels 
immigrants. Van detenir més 
de 150 persones que van anar 
al Centre d'Internament per a 
Immigrants de La Verneda; els 
que van poder fugir, es va re¬ 
fugiar als locals dels col·lec¬ 
tius i organitzacions que van 
obrir les portes davant aques¬ 
ta situació d'urgència. La cac¬ 
era es va allargar fins la nit i la 


policia va aprofitar a fer deten¬ 
cions en nuclis ben allunyats 
del centre de Barcelona. Tam¬ 
bé es van presenciar tàctiques 
de camuflatge, quan es van 
apropar furgonetes de la guàr¬ 
dia urbana, que no havien par¬ 
ticipat en les detencions, i d'al¬ 
là van sortir policies nacionals 
per detenir tots aquells que, 
desorientats i sense cap lloc 
on anar, estaven tornant a la 
plaça A. Malraux. A partir d'a¬ 
quell moment, la lluita es va 
centrar en l'alliberament de les 
persones detingudes, que els 
van traslladar a altres centres 


d'internament de València i 
Múrcia, afavorint la dispersió 
del col- lectiu i dificultant el seu 
seguiment per evitar-ne la de¬ 
portació. Les persones que 


anaven sortint de la 
Verneda denunciaven 
que ni tan sols sabien si 
havien estat assistides 
per l'advocada d'ofici. 
La majoria sortia d'allà 
amb una ordre d'expul¬ 
sió que s'havia de re¬ 
córrer en 72 hores, pe¬ 
rò ni ho sabien perquè 
se'ls havia requisat tota 
la documentació. Un 
primer acord amb les 
administracions va ser canviat 
unilateralment, i a hores d’ara 
la majoria dels immigrants 
continuen sense allotjament i 
sense ser regularitzats. 

Diuen lluita anti¬ 
terrorista a la repressió 
als moviments socials 


(ve de portada) 

Però l'operació policial no es 
va aturar aquí. Durant els dar¬ 
rers dies han estat detinguts i 
detingudes més presumptes 
col·laboradores del comando 
Barcelona i altres segueixen 
en búsqueda, dins el marc de 
l'operació més llarga al voltant 
de la desarticulació d'un co¬ 
mando. Així el tema esdevé 
notícia dia rera dia, de manera 
que s'intensifica la criminalit- 
zació cap al moviment okupa, 
al que pertanyen alguns dels 
detinguts. Si a més hi sumem 
les declaracions prou contun¬ 
dents del Ministre d'Interior, 
Mariano Rajoy, volent eliminar 
qualsevol tipus de benevolèn¬ 
cia cap aquest moviment, i 
també, de pas, tot el suport 
social que s’ha anat forjant du¬ 
rant anys, esdevé una clara o- 


fensiva contra aquest col·lec¬ 
tiu. I especialment la Kasa de 
la Muntanya, des d'on han 
desvinculat la seva lluita amb 
la que porta ETA. La darrera 
persona detinguda, Sonia 
Garcia, que vivia a la casa, i 
que ara està sent interrogada 
sota la llei antiterrorista, s'ha 
fet probablement sense cap 
fonament. Podria estar moti¬ 
vada per la relació personal 
que mantenia amb una de les 
persones buscades per la 
Guàrdia Civil. Els seus fami¬ 
liars i amics creuen que es 
tracta d'un " escarment a l’en¬ 
torn personal d’alguns dels 
encausats i una manera d’a¬ 
temorir a familiars i amics". 
Mentrestant la policia afirma 
que l’operació encara no està 
tancada. 


Ara també es tortura 


Darrera totes aquestes deten¬ 
cions s'amaguen obscures ac¬ 
tuacions policials, que podrien 
explicar l'afany que tenen mol¬ 
tes de les persones detin¬ 
gudes en autoinculpar-se. Si 
fem memòria Zigor Larre- 
donda, detingut arran de la 
desarticulació del comando 
Barcelona el gener d’aquest 
any, segueix a presó. L’única 
prova són les declaracions 
d’un company fetes durant els 
interrogatoris sota legislació 
antiterrorista. Ara la Laura 
Riera ha declarat haver col- 
laborat amb el comando pas¬ 
sant informació a Zigor, de 
manera que ja. tenen una ex¬ 
cusa per seguir mantenit a Zi¬ 
gor a la presó. El dubte sor¬ 
geix al voltant dels cinc dies 
d’interrogatoris previs a la se¬ 
va declaració, ja que durant a- 
quests llargs cinc dies d’inco¬ 
municació que preveu la legis¬ 
lació antiterrorista es genera 
impunitat per torturar física i 
psicològicament. I hi ha cons¬ 
tància de que la Laura ha es¬ 
tat torturada. Així ho afirmen 
els seus familiars i l’advocat, 
el qual va veure-la “molt mala¬ 
ment” després de declarar, i a- 
ssegura que havia patit “més 
que maltractaments”. D'altra 


banda, el Peru va perdre sis 
quilos, durant els interroga¬ 
toris, i també diversos perio¬ 
distes han dit que quan el 
membre del comando Garcia 
Jodrà va declarar davant del 
jutge no el van reconèixer ja 
que estava totalment desfigu¬ 
rat. Ara es tem per la integritat 
física de les persones detingu¬ 
des i que resten en mans de la 
Guàrdia Civil sota interroga¬ 
tori. La tortura pot esdevenir, 
doncs, un mètode policial per 
aconseguir que els acusats 
s’inculpin. Organismes com 
ara Amnistia Internacional han 
denunciat l’existència de tortu¬ 
res a l’Estat espanyol, mentre 
segueix silenciada per polítics 
i mitjans de comunicació. Des 
dels moviments socials, de 
Terrassa, Sants..., Barcelona i 
molts altres pobles i ciutats de 
Catalunya es vol denunciar 
les tortures que es donen sota 
la llei antiterrorista, així com 
demanar l'abolició d'aquesta 
legislació i la llibertat de les 
persones preses. Amb a- 
quests objectius s'ha convocat 
una manifestació a Terrassa 
el 16 de setembre. Es vol sor¬ 
tir al carrer "en defensa dels 
moviments socials" i "contra 
la repressió". 


Una masia del segle XIX 
serà enderrocada per 
l'afany especulador 

q nr»rtarlcj\ ^ 


Mentre es resolia la via judi¬ 
cial, la constructora MCA 1992 
S.L comprava la finca a Pedro 
Enrich i entrava a integrar la 
part demandant del procés. 
MCA té pressa per especular, 
les seves intencions són 
clares: enderrocar la masia del 
segle XIX per poder edificar i 
fer-se d'or amb els beneficis. A 
través del Nou Reglament del 
Codi Civil, la constructora ha 
demanat l'execució prèvia de 
la sentència que havia posat 
data al desnonament pel 14 de 
setembre de les 9h. del matí 
fins les 15,30h. A última hora, 
però, el jutge ha acceptat 
l’oposició dels afectats a l’exe¬ 


cució prèvia de la sentència 
per la incoherència que pro¬ 
porcions el Nou Reglament del 
Codi Civil, ja que podrien 
desallotjar i enderrocar la casa 
i després acceptar el recurs. 
De tota manera l’aplaçament 
no és gratuït. Els habitants 
hauran de pagar 100.000 pes¬ 
setes per cada mes que no 
desallotgin. Si es desallotja la 
Mala Herba hi haurà gent que 
es quedarà sense casa, però 
el més fotut de tot és que un 
edifici que hauria de ser decla¬ 
rat patrimoni històric per la me¬ 
mòria col·lectiva que conserva 
serà enderrocat per albergar 
un trist i gris bloc de pisos. 


Des dels barris, 


construïnt el país 



Els moviments socials van reconèixer la lluita dels vells antifeixists 


Sants.- Sota la consigna “Des 
de Sants construïnt la llibertat 
dels Països Catalans ” el dar¬ 
rer dia 10 de setembre s’om¬ 
plia la Plaça d’Osca. Prop d’u¬ 
nes 300 persones assistien a 
l’acte que començà amb una 
presentació de la jornada rei¬ 
vindicativa convocada. Un re¬ 
cital de poesia amb crides a la 
llibertat i la lluita, dos pilars 
dels castellers de Sants, gra- 
llers/es tocant la Muixaranga 
(cant d’homenatge als cai¬ 
guts), una cantada popular 
dels Segadors, un homenatge 
a quatre santsencs que van 
ser lluitadors antifeixistes du¬ 
rant la Guerra Civil, als quals 
se’ls hi va entregar una placa 
emmarcada, i la llegida d’un 
manifest unitari sobre la llen¬ 
gua, la situació nacional i so¬ 
cial als Països Catalans, etc, 
on va pujar un membre de 


cada col·lectiu que preparava 
l’acte (entre ells, La Burxa). Es 
va fer també una crítica a la 
criminalització de l’okupació (i 
dels moviments socials) i es 
va recordar els companys i 
companyes empresonades 
com el Zigor, la Laura, el 
Diego i la gent detinguda sota 
la Llei Antiterrorista. La plaça 
va quedar envoltada per difer¬ 
ents pancartes, per una 
exposició amb plafons amb 
text i fotografies sobre la 
República, la Guerra Civil i la 
resistència antifranquista al 
barri, una paradeta de Mau- 
lets on es podia trobar materi¬ 
al variat, i una altra de la coor¬ 
dinadora antirrepresiva Res¬ 
cat, on es podia comprar fruita 
en almívar i melmelada arte- 
sanal i solidaria, destinant els 
diners de cada compra als i 
les preses. 

La millor setmana de tot l’any 

j La cita: Un príncep de temps present, i no 
i m’està bé de dir-ho,mai no predica més 
i que pau i lleialtat i, en canvi, és enemic 
| acèrrim de totes dues. Maquiavel 


Ressenyes 


|La campanya de criminalit-| 
Izació avança: Mentre elsl 
jAmericans encara busquenj 
iels responsables de tot el| 
1“ merder 1 ’ el senyor Rajoyl 

Han síd 

Un dia en la meva vida. Bobby Sands amb presentació de Gerry Adams 
Ed. el Jonc. 


Cheb Balowsky 
“Bartzeloona” Propaganda 


meva 

oy Sands 


Es tracta d'un relat colpidor en el que el propi Bobby Sands explica l'esfereïdora 
realitat que va viure als Blocs H del Centre Penitenciari anglès de Long Kesh. Sol, 
vulnerable i aïllat dins la cel·la s'ampara en un bolígraf amagat i a un troç de paper 
higiènic per denunciar les penúries que viuen els presos polítics irlandesos, deix¬ 
ant també constància de la seva obstinada lluita per preservar la dignitat. Bobby 
Sands va iniciar el 1981, juntament amb 9 companys més, una vaga de fam que el 
portaria fins la mort. 

Un llibre impactant i commovedor que ens apropa a la esfereïdora realitat de les 
presons i a la crueltat dels carcellers, sempre silenciada per tal de preservar la seva 
dignitat. 


Presentació de Gerry Adams 


(HIB 

B"l°wSki 


Comencem la temporada amb la presentació al carrer d’un disc mestís. 
Després de múltiples concerts, cap de setmana sí, cap de setmana també, 
Cheb Balowsky s’han dcidit a gravar i la discogràficacatalana Propaganda els 
ha editat. Per fi el públic podrà sentir fussió mediterrània i raï fet a Barcelona. 
Personalment, és la primera vegada que em paro a sentir aquests sons i 
reconec haver quedat sorprès. Bartzeloona és un disc molt ric, perquè repre¬ 
senta una barreja d’estils i idiomes difícil de superar, a més, té un bon so i unes 
col·laboracions que el fan créixer (Joxe Ripiau i Pomada), ara només manca 
que apareguin més bandes que apostin pel risc i viatjar, com amb la música 
dels Balowsky, de Barcelona a l’Alger, i de Sicília a Maó. Positif 

Contacte: 93-441 03 65 
670-95 27 35 

Laburxa* 


Desallotjament il·legal del Laboratorio 

La manifestació de resposta va ser increpada per la policia i va acabar 
amb una forta càrrega contra els manifestants 


El Centre Social El Laborato¬ 
rio va ser desallotjat el 28 d'a¬ 
gost a la matinada per unes 
20 furgonetes d'antiavalots i 
més de 150 agents de la poli¬ 
cia nacional i municipal. 

Van entrar violentament, 
fortament armats, agafant 
per sorpresa a la gent que 
es trobava a la casa. En 
cap moment es va mos¬ 
trar als i les okupants cap 
ordre judicial que justifi¬ 
qués la intervenció, quan 
el termini legal que tenia 
la gent d’El Laboratorio 
per abandonar la casa fi¬ 
nalitzava el 17 de setem¬ 
bre. Es van anar produint 
irregularitats durant tot el 
matí, no deixant accedir mit- 
jantçant un cordó policíac a 
l'advocada que volia parlar 
amb l'equip judicial que es tro¬ 
bava davant de l'immoble, ni 
tampoc a la gent acabada de 
desallotjar que volia recuperar 
les seves pertinences. Els i les 
ocupants van ser identifica¬ 
des, però no es produí cap de¬ 
tenció. Des del Laboratorio es 
denúncia el setge policial que 
va patir el barri, les irregulari¬ 
tats del procés i la il·legalitat 
del desallotjament. També es 
va fer una crida a totes les 
persones, col·lectius i veïnes a 
mostrar la més enèrgica repul¬ 


sa cap a aquest acte d'autori¬ 
tarisme, prepotència i repres¬ 
sió cap als projectes autò¬ 
noms i autogestionaris del 
barri. En resposta al desallot¬ 


jament es va intentar fer una 
manifestació el 2 de setembre, 
però les prop de 1000 person¬ 
es que hi havia es van trobar 
davant l'autoritarisme policial, 
que volia impedir el desenvo¬ 
lupament d'una manifestació 
pacífica i reivindicativa pel 
centre de Madrid. Prop de 20 
furgonetes d'antiavalots i els 
ja corresponents policies de 
paisà (secretes) omplien la 
plaça de Tirso Molina, on s'ha¬ 
via convocat la manifestació. 
Totes les inmediacions de La- 
vapiés (barri on estava el La¬ 
boratorio) estaven rodejades 
d'unitats policials preparades 


per a possibles enfrontaments 
amb escuts i piloteres. 

El fet que l'acte no estigués 
legalitzat i la ja típica repressió 
que pateixen els moviments 
socials a la capital, va 
fer que des d'un principi 
els agents de la policia 
nacional identifiquessin 
a tothom que es con¬ 
centrava a la plaça exig¬ 
int que circulés i dient 
que allò era una con¬ 
centració il·legal. Tot i la 
negativa dels policies 
que es portés a terme 
l'acte, la manifestació 
va començar a caminar 
per els carrers interiors 
de Lavapiés on es van 
realitzar pintades i tirar globus 
de pintura a l'oficina de Be¬ 
nestar Social, mentre es crida¬ 
ven consignes en contra dels 
desallotjaments. A l'arribar a la 
Plaça de Lavapiés aquesta 
estava totalment acordonada 
per prop de 70 antidisturbis i 
es va desconvocar la mani¬ 
festació. Tot i així un grup de 
gent que es va quedar a la 
plaça va començar a rebre in- 
crepacions i insults de la poli¬ 
cia, que al final van acabar 
amb una càrrega injustificada 
que es va saldar amb dues 
detencions i una trentena de 
ferits. oi 28 / 08/01 i 2 / 09/01 



La policia va desallotjar per sorpresa 


Cercavila contra el PHN i les 
condemnes a Solidari@s con Itoiz 


Barcelona.- Diumenge a la tar¬ 
da es va realitzar al centre de 
Barcelona una cercavila per 
protestar contra el Pla Hidro- 
lògic Nacional i més concreta¬ 
ment per denunciar l'imminent 
ompliment de la presa d'Itoiz, 
a la vall de l'Irati (Nafarroa),'in- 
fraestructura prevista dins de 
l'esmentat PHN. També es va 
demanar la llibertat d'lhaki 
García Koch, membre del col- 
lectiu "Solidari@s con Itoiz" 
empresonat recentment per 
cumplir una condemna de 
quasi 5 anys per la seva parti¬ 
cipació el 1996 a l'acció del tall 
de cables que va deturar du¬ 
rant 1 any la construcció de la 


presa d’Itoiz. La convocatòria 
va començar, davant d'un 
nombrós públic, a plaça Ca¬ 
talunya amb la representació 
de l'espectacle "Aguacero", un 
muntatge teatral que arriba 
des dels pobles de la vall de 
l'Irati i en el que s'explica la 
història de la construcció de la 
presa, de les seves irregulari¬ 
tats i il·legalitats; de la repres¬ 
sió contra els habitants de la 
vall; i també la història de la 
resistència contra un projecte 
monstruós i irracional. Una re¬ 
sistència que avui, amb la pre¬ 
sa ja acabada, continua per 
evitar que mai no s'ompli. 
Finalment es va denunciar el 


greu risc que suposa l'ompli- 
ment de la presa, tal i com as¬ 
senyalen diferents estudis 
geològics rigorosos que pre¬ 
veuen, en cas d'ompliment, 
que la vessant de la muntanya 
es despendrà i provocarà el 
desplaçament del mur de con¬ 
tenció (com a Aznalcóllar) i ar- 
rassaria pobles i ribes fins 
pràcticament la desemboca¬ 
dura del riu Ebre. Després la 
cercavila va recórrer la rambla 
fins arribar al Port Vell a on va 
ser enfonssat un gran vaixell 
de cartró que representava el 
PHN. També contra el pla es 
finalitzava la “marxa blava” a 
Brusel·les. Contra-infos 11/9/01 


Repressió 
en els actes 
de la diada 

Barcelona.- Com cada onze 
de setembre, nombroses per¬ 
sonalitats s’han acostat al 
monument de Rafael de 
Casanovas per fer-hi la tradici¬ 
onal ofrena floral. En motiu 
d’aquest acte, moltes altres 
persones hi han anat per 
mostrar que aquest no és un 
dia de festa ni de celebració 
sinó tot el contrari; hi ha hagut 
nombroses cridòries a l’arriba¬ 
da de la plana major del PP, 
CiU, PSC, i la resta de partits i 
sindicats que es posen vestit 
de diumenge i posen cara de 
demòcrates per sortir afavorits 
a la foto. Entre el batibull de 
gent s’han repartit octavetes 
denunciant la política antiim- 
migratòria de les administra¬ 
cions i la repressió i expul¬ 
sions a què es veu sotmesa la 
població immigrada; també 
dues pancartes insistien en 
denunciar la impunitat policial 
que continua anys després de 
la mort de Pedro Alvarez a 
l’Hospitalet i de Toni Cordero a 
Badalona a mans de la policia. 
Entre les accions de protesta, 
un petit grup de persones, al 
moment de l’arribada dels re¬ 
presentats de la Generalitat, 
s’han posat bosses de plàstic 
al cap i han alçat cartells on es 
podia llegir: "PP, CIU i PSOE 
torturen als i les dissidents", 
"Prou tortures", per tal de 
denunciar el tractament que 
estan patint els moviments so¬ 
cials arran de les últimes de¬ 
tencions i de l’aplicació de la 
llei antiterrorista. De manera 
pacífica han mantingut els car¬ 
tells alçats durant uns segons 
fins que els antiavalots dels 
Mossos d’Esquadra s’han llan¬ 
çat damunt seu, mentre Jordi 
Pujol es mantenia impertèrrit 
als crits de la gent que protes¬ 
tava per l’acció repressiva dels 
Mossos. Els antiavalots han 
detingut a dues persones que 
han estat alliberades unes ho¬ 
res després tot i que amb els 
sorprenents i indiscriminats 
càrrecs d’ apologia al terroris¬ 
me, agressió a l’autoritat i re¬ 
sistència. No és casual, tot for¬ 
ma part del mateix guió de re¬ 
pressió, orquestrat des del 
Ministerio del Interior, c-i 11 / 9/01 






Astí y agora 

Parabras buedas en bocas 
megas, 

palabras megas en bocas 
bedas, 

ixos cabrons s’arriguen de 

yo, 

ixos tetons s’arriguen de 
tú, 

malditos boques, mos 
quieren florer, 
maldito sistema, que mos 
quiere joder... 

Asti y agora 
o silenzio cal quebrar, 
asti y agora 

o sistema ba à esclatar 

Pensamiento unico, no te 
dixan fablar, 
pensamiento unico que 
mos quiere acotolar 

Zincozientos verdugos 
esmelicando-sen 
zincozientos verdugos 
arreguindo-se-ne 

Bancos, politicos, buro- 
crazia, melitars, del odio 
surte a rispuesta, 
d’a rabia naxe ista canta, 
botinada musical 

Asti y agora 
o silenzio cal quebrar, 
asti y agora 

o sistema ba à esclatar 

Estado de derecho 
Democràcia parlamentaria 
Moderacion 
Tolerància 
Pluralismo politico 
Union europea 
Economia de mercado 
Bla, bla, bla 


Mallacan 



It^il 




Manifestacions 



Dissabte 29 de setembre 

Manifestació contra la 
guerra dels ianquis 

plaça 

Universitat 17h 

Diumenge 7 d’octubre 

12 d’Octubre 

Res a celebrar 

Manifesta’t contra el capitalisme, 
el sexisme, el racisme 
i l'imperialisme. 

Convoca: 

Plataforma Cívica i plataforma Antifeixista 

plaça 

Universitat 12h 


2 a Festa per la llengua i la cultura popular de la vila de Sants 


6 d’octubre de 

2001. Plaça Osca 

12h. Gimcana pels menuts i menudes amb agrupaments escoltes 
del barri, amb tallers de Diables, Unió Excursionista de Sants, 
Castellers, Geganters i Sants 3 Ràdio 


14h. Dinar popular 


17h. Sortida del Correllengua 

Trobada d’Entitats Cíviques dels Països Catalans: Diables de 
Sants, Geganters de Sants, Bastoners de Sant Cugat, 

Trabucaires, Castellers, Ball de gitanes de Ribes, Coral de 
Perpinyà, Xirimiters, Albaes. 

Lectura del Manifest del Correllengua 

Cotxeres de Sants 

22h. Concert amb La Violeta, Dr Calypso, Inadaptats, Fraud Doctor 
Entrada anticipada: 1200, Guixeta: 1500 

Concerts 


Divendres 19 d’Octubre 

Ofensiva HCM, Ràbia Positiva, 
Skaparrapid, Betagarri 

Cotxeres de Sants. 
20:30h. Preu: 1400 

Dissabte 20 d’octubre 

Pomada, Ogarbanzo Negro, Sagarroi, 
Habeas Corpus 

Cotxeres de Sants 
20:30h.Preu:1400 

Les dues nits:2000 


Adreces 


12 d’Octubre: Res a celebrar 
Mobilitzat contra el feixisme i l’imperialisme 


Hamsa cl Miquel Bleach 15 
Can Vies c/ Jocs Florals 42 
CS de Sants cl Olzinelles 
30 

Casal Indepe 

c/Demòstenes 9 

Espai Obert cl Blasco de 
Garay 2 

AC Arran cl Premià 20 


Butlleta de Subscripció 


Per subscriure’t a La Burxa, envia’ns aquesta butlleta 
plena juntament amb T000 ptes. al cl Jocs Florals, 
42 (08014). Te l’enviarem a casa durant 12 números 
i a més col·laboraràs econòmicament amb el butlletí 


Nom. 

Adreça... 

Població. 

Telèfon... 




















